**O.C. JAHORINA A.D. PALE**

**Ul. Jahorina bb PALE**

**n/r predsjednika Skupštine akcionara**

Broj: 140/20

Datum: 28.05.2020. godine

PREDMET: *Pisano glasanje za ponovljenu sjednicu Skupštine akcionara zakazanu za 01.06.2020. godine*

Poštovani,

kako DUIF Polara Invest a.d - OAIF "Jahorina Koin sa 876.800 akcija ili 1,2251% i DUIF Polara Invest a.d. - OAIF Adriatic balanced, sa 165.596 akcija ili 0,2314% učešća u osnovnom kapitalu OC Jahorina a.d. Pale, nisu u mogućnosti prisustvovati na sjednici Skupštine akcionara, to ćemo iskoristiti zakonsku mogućnost (čl. 283. st. (1) ) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) te glasati pisanim putem.

Po pojedinim tačkama dnevnog reda glasamo na sljedeći način:

Dnevni red:

1. **Izbor radnih tijela za XXXVII vanrednu Skupštinu akcionara Društva;  
   a) Predsjednika Skupštine, b) Komisije za glasanje, c) Zapisničara i dva ovjerivača zapisnika.**

***Glasanje:* *ZA*** *pod uslovom da je prijedlog odluke sačinjen u skladu sa odredbama člana 276. i 279. Zakona o privrednim društvima. U suprotnom glasamo* ***UZDRŽAN***

1. **Razmatranje i usvajanje Zapisnika sa XXXVI redovne sjednice Skupštine akcionara Društva.**

***Glasanje:* UZDRŽAN.**

***Obrazloženje:*** *Nismo bili lično prisutni na Skupštini akcionara te se iz tog razloga ne možemo izjašnjavati o zapisniku*

**3. Razmatranje i donošenje Odluke o dugoročnom kreditnom zaduženju**

***Glasanje*: PROTIV,**

**Obrazloženje:**

Dana 25.05.2020 godine Nadzorni odbor Društva je usvojio Odluku o izmjeni odluke o objavljivanju poziva za XXXVII vanrednu sjednicu skupštine akcionara, te je na osnovu iste izmjenjen i javni poziv za predmetnu skupštinu. U suštini došlo je do promjene datuma održavanja ponovljene skupštine.

Međutim, propuštena je prilika i da se javni poziv uskladi sa zakonskim odredbama u smislu prava nesaglasnih akcionara, jer se u predmetnom slučaju očigledno radi o poslu „sticanja i raspolaganja imovinom velike vrijednosti“.

Dodatno, uz izmjenjeni poziv objavljeni su i dostavljeni materijali vezani za ovu tačku dnevnog reda. Mišljenja smo da su ti materijali trebali biti dostupni prilikom prvog sazivanja ove vanredne sjednice skupštine akcionara. Ovako, akcionarima je ostavljen veoma kratak vremenski period za razmatranje materijala ( 5 dana) te u ovom smislu upućujemo i prigovor vezano za održavanje ponovljene sjednice skupštine akcionara pri ovakvim okolnostima, te ističemo da nam tako kratak vremenski period nije bio dovoljan za adekvatno razmatranje dostavljenih materijala. Ovo naročito uzevši u obzir značaj i veličinu odlučivanja vezano za ovu tačku dnevnog reda.

***Još jednom ističemo u vezi sa ovom tačkom dnevnog reda i to da ste u pozivu za XXXVII vanrednu Skupštinu akcionara bili dužni naznačiti da se u konkretnom slučaju radi o poslu “sticanja i raspolaganja imovinom velike vrijednosti”, sa pozivom svim akcionarima na mogućnosti korištenja Zakonom o privrednim društvima definisanih prava.***

**U skladu sa prethodno navedenim ističemo da ćemo iskoristiti svoje zakonsko pravo nesaglasnog akcionara i u ostavljenom roku ( član 435. stav 6. tačka b. Zakona o privrednim društvima) podnijeti zahtjev društvu OC Jahorina a.d. Pale za otkup 876.800 akcija u vlasništvu DUIF Polara Invest a.d - OAIF "Jahorina Koin i 165.596 akcija u vlasništvu DUIF Polara Invest a.d. - OAIF Adriatic balanced. ( član 435. i 436.stav 6. Zakona o privrednim društvima)**

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik.

Ovo pisano glasanje važi i za eventualno ponovljenu sjednicu Skupštine akcionara.

u ime i za račun OAIF Jahorina Koin

u ime i za račun OAIF Adriatic Balanced

S poštovanjem,

Izvršni direktori Polara Invest a.d. Banja Luka

------------------------ ----------------------

Aleksandar Čolić Duško Šuka